กวีประชาไท: โศกศาสนศาสตร์
 ทุกศาสนาล้วนเป็น man-made… ทุกศาสนาล้วนเป็น man-made… ทุกศาสนาล้วนเป็น man-made… ไม่ใช่ God-made…เสียงจากนักอเทววิทยาชาวอังกฤษผู้วายชนม์ยังคงก้องดังอยู่ในใจฉัน สัจธรรมข้อนี้กู่ร้องก้องดังหลายครา ณ ฮอลล์หลายแห่งบนผืนโลก หากเขาหาได้เกรงกลัวสงครามและความตายหลายแหล่งหล้าเกิดขึ้นมาเพราะใคร มิใช่เพราะ ท่าน นั้นในคัมภีร์หรือไม่นานชนชาวยาซีดิต้องร้าวรานสูญสิ้นสลายเพราะใคร มิใช่เพราะ เหตุคล้ายๆกัน นี้อีกหรอกหรือศาสนาและนิกายในหลายพื้นทวีปล้วนห้ำหั่นกันเป็นบ้าเป็นหลังในยุคมืด เพื่อนรัก ยุคแสงสว่างผันผ่านไปนานแล้ว หากยังไม่มีอะไรเลยที่เปลี่ยนแปลงศาสตร์หลายหลากเดินทางผ่านเส้นทางแห่งอารยธรรมอย่างยาวนานแลยากลำบาก ปรัชญา วิทยาศาสตร์ จิตวิทยา บรรพชีวิน ประสาทวิทยา สังคมการเมือง ชีววิทยา ควอนตัมฟิสิกส์ ฯลฯแต่หันหลังไปทีไร ก็วิ่งหนีไม่พ้น ที่มา ของความจริงอันโหดร้ายนั่นชนอังกฤษผู้ล่วงลับกล่าวว่ามันคือ การหลับไหลของเหตุผล…เพื่อนรักของเขาซึ่งยังมีชีวิตอยู่ตอกย้ำตามใส่หน้าผู้มากในศรัทธาว่ามันคือ ภาพหลอน…Man-made เพื่อนเอ๋ย ทำไมไม่เคยจำเบื้องบนคือฟากฟ้า เบื้องล่างคือบาดาล เบื้องหน้าคือความจริง อย่านำความจริง ณ ปัจจุบันไปฝากไว้ที่คนอื่นเลยสหาย เพราะเราไม่มีทางรู้ได้เลยว่าเขาจะตอบสนองเราหรือไม่ในบางประเทศ ณ ตอนนี้ ประเทศซึ่งโชคดีมิได้ฝากเรื่องราวไว้กับบุคคลพิเศษเช่นเดียวกันกับอีกหลายๆประเทศกำลังหันหลังกลับไปสู่ยุคมืดเช่นเดียวกับพวกเขา ได้ยินไหม เสียงร่ำร้องโหยหาความศักดิ์สิทธิ์ ได้ยินไหม เสียงความบ้าคลั่งของเหล่านิยมการบริกรรมคาถา ได้ยินไหม เสียงเกรี้ยวกราดข่มขืนปัญญาของเหล่าศรัทธา…ได้ยินไหมแต่อย่างว่า ถ้าทุกสิ่งล้วนเป็น อนิจจัง เรื่องการหวนคืนสู่หุบเหวมันจะไปแปลกอะไรพวกเขาคงลืมไปหมดแล้ว ว่าพวกเราก็คือมนุษย์ดาดๆด้วยกันทั้งสิ้นพวกเขาคงลืมไปหมดแล้ว ว่าโลกเปลือยๆใบนี้คือปรากฎการณ์ มาได้ เดี๋ยวก็ไปได้ที่สำคัญ พวกเขาคงลืมเรื่องราวของตัวเองไปหมดแล้ว ว่า (ธรรมะ) ชาตินั้นอยู่กับเรา หาใช่ศาสนาแต่งแต้มดีงามเกินจริงอนิจจา
 ทุกศาสนาล้วนเป็น man-made… ทุกศาสนาล้วนเป็น man-made… ทุกศาสนาล้วนเป็น man-made… ไม่ใช่ God-made… เสียงจากนักอเทววิทยาชาวอังกฤษผู้วายชนม์ยังคงก้องดังอยู่ในใจฉัน
กวีประชาไท,รัฐพล เพชรบดี